wannaphong/clean_thaiwikipedia huggingface dataset:
# คังโคตรี
คังโคตรี  เป็นเมืองในอำเภออุตตรากาสี ในรัฐอุตตราขัณฑ์ ประเทศอินเดีย ห่างจากตัวเมืองอุตตรากาสีซึ่งเป็นเมืองหลักของรัฐอุตตราขัณฑ์ 99 กิโลเมตร นครแห่งนี้เป็นเมืองซึ่งเป็นแหล่งกำเนิดของแม่น้ำคงคาที่ชาวฮินดูในประเทศอินเดียมาเริ่มต้นแสวงบุญริมฝั่งแม่น้ำภาคิรถี ตามเทพปกรณัมของศาสนาฮินดู แม่พระคงคาเสด็จลงมา ณ ที่นี้เป็นที่แรกในโลกมนุษย์หลังจากเมื่อพระอิศวรปล่อยแม่น้ำคงคาอันยิ่งใหญ่ออกจากพระเกศา (มวยผม) ของพระองค์

เมืองนี้จะเปิดให้ผู้แสวงบุญเข้ามาเยือนได้เพียงปีละหกเดือน ระหว่างต้นเดือนพฤษภาคม ถึงปลายเดือนตุลาคม ของทุกปี หลังจากนั้นเมืองนี้จะปิดในช่วงฤดูหนาวที่มักมีหิมะตกหนัก และหิมะถล่ม ชาวเมืองจะย้ายลงไปอยู่ที่เมืองอื่นๆด้านล่าง เมื่อถึงฤดูใบไม้ผลิชาวบ้านและผู้แสวงบุญชาวฮินดูจะอัญเชิญเทวรูปนางพระคงคาขึ้นเสลี่ยงเดินเท้าขึ้นมาจากหมู่บ้านมุกห์วาส ใกล้เมืองฮาร์ซิล และมีพิธีเฉลิมฉลองต้อนรับการกลับมาของพระนางคงคาทุก ๆ ปีhttps://www.bloggang.com/m/viewdiary.php?id=mra-web&month=08-2015&date=11&group=5&gblog=28https://board.postjung.com/904045

 คงโคตริมนเทียร 
คงโคตริมนเทียรเป็นโบสถ์พราหมณ์สร้างจากหินแกรนิตสีขาว อันสถาปนาโดยผู้บัญชาการทหารกูรข่า อมาร์ สิงห์ ทาพา ในพุทธศตวรรษที่ 23 (คริสต์ศตวรรษที่ 18) อุทิศให้แก่พระแม่คงคาเทวี โดยโบสถ์พราหมณ์แห่งนี้ตั้งอยู่ใกล้ก้อนหินใหญ่ริมฝั่งแม่น้ำชื่อ ภคีรถศิลา ที่เชื่อกันว่าพระราชาภคีรถบำเพ็ญตบะขอให้พระศิวะอัญเชิญพระแม่คงคาลงมาจากสรวงสวรรค์เพื่อล้างบาปให้แก่บรรพบุรุษของพระองค์

คงโคตริ มณเฑียร จะปิดตั้งแต่หลังเทศกาลทีปาวลี(เริ่มต้นในฤดูหนาว)เนื่องจากหิมะตกอย่างหนัก และจะอัญเชิญเทวรูปพระแม่คงคาไปประดิษฐานที่หมู่บ้านมุขบาและจะกลับมาเปิดอีกครั้งในช่วงฤดูใบไม้ผลิก่อนเทศกาลคงคาทุศเซราตามปฎิทินอินเดียhttps://timesofindia.indiatimes.com/travel/travel-news/gangotri-dham-is-now-closed-for-the-winter-months/articleshow/87566208.cms
# บัซ ไลท์เยียร์ (ภาพยนตร์)
บัซ ไลท์เยียร์  เป็นภาพยนตร์แอนิเมชันอเมริกันที่ออกฉายใน ค.ศ. 2022 ผลิตโดย พิกซาร์แอนิเมชันสตูดิโอส์ ภาพยนตร์เขียนบทและกำกับโดย แองกัส แมคเลน และตัวละครให้เสียงโดย คริส อีแวนส์, เก็ก ปาล์มเมอร์, ปีเตอร์ ซอน, เจมส์ โบรลิน, ไทกา ไวทีที, เดล โซลส์, อูโซ อดูบา, แมรี่ แมคโดนัลด์-ลูอิส, เอฟเรน รามิเรซ, และไอเซียห์ วิทล็อค จูเนียร์

 เนื้อเรื่อง 

 ตัวละครและเสียงพากย์ 
 คริส อีแวนส์ รับบท บัซ ไลท์เยียร์ (Buzz Lightyear)
 เก็ก ปาล์มเมอร์ รับบท อิซซี่ ฮอว์ธอร์น (Izzy Hawthorne)
 ปีเตอร์ ซอน รับบท ซอกส์ (Sox)
 ไทกา ไวทีที รับบท โม มอร์ริสัน (Mo Morrison)
 เดล โซลส์ รับบท ดาร์บี้ สตีล (Darby Steel)
 เจมส์ โบรลิน รับบท จักรพรรดิ เซิร์ก (Emperor Zurg)
 อูโซ อดูบา รับบท อลิชา ฮอว์ธอร์น (Alisha Hawthorne)
 แมรี่ แมคโดนัลด์-ลูอิส รับบท I.V.A.N
 ไอเซียห์ วิทล็อค จูเนียร์ รับบท ผู้บัญชาการเบิร์นไซด์ (Commander Burnside)
 บิล เฮเดอร์ รับบท เฟอริงแฮมสแตน (Featheringhamstan)
 เอฟเรน รามิเรซ รับบท แอร์แมน ดิอาซ (Airman Diaz)
# โรงพยาบาลมนารมย์
โรงพยาบาลมนารมย์ เป็นโรงพยาบาลเอกชนของประเทศไทยในด้านการดูแลสุขภาพจิตและพฤติกรรม โรงพยาบาลนี้ให้บริการด้านสุขภาพจิตแบบครบวงจรแก่ผู้ป่วยทุกวัยตั้งแต่เด็ก, ผู้ใหญ่ ไปจนถึงผู้สูงอายุ"First private psychiatric asylum aims to boost care" The Nation (21 March 2007) http://www.nationmultimedia.com/2007/03/21/national/  อนึ่ง คำว่า "มนารมย์" ออกเสียงว่า ‘มะ-นา-รม’ แปลว่า "ใจเป็นสุข"

 ประวัติ 
โรงพยาบาลมนารมย์ได้รับการก่อตั้งใน พ.ศ. 2547 โดยไซคีอะทริกแอสโซซิเอตส์คอร์ปอเรชัน หรือบริษัท พีเอซี (สยาม) จำกัด ด้วยเงินลงทุนรวมสามร้อยล้านบาท ครั้นเมื่อวันที่ 1 ตุลาคม พ.ศ. 2549 ฯพณฯ องคมนตรี ดร. เกษม วัฒนชัย ทำพิธีเปิดโรงพยาบาลมนารมย์ นับแต่นั้น โรงพยาบาลมนารมย์ได้เปิดให้แก่ประชาชนทั่วไป

 ที่ตั้ง 
โรงพยาบาลมนารมย์ตั้งอยู่ ณ ซอยสุขุมวิท 70/3 ใกล้แยกบางนา-ตราด ภายในเขตกรุงเทพมหานครและปริมณฑล

 บริการ 
 คลินิกผู้ป่วยนอก
โรงพยาบาลมนารมย์ให้การประเมินและการรักษาปัญหาสุขภาพจิต รูปแบบการรักษารวมถึงการให้คำปรึกษา, จิตเภสัชบำบัด, จิตบำบัด, การบำบัดแบบกลุ่ม, การผ่อนคลาย และการฝึกอบรมการบริหารจัดการความโกรธ1 in 6 Thais can be a bit 'Mental'. (suffer mental illness) https://web.archive.org/web/20110714191913/http://www.nongkhaimap.com/nongkhaiforum/1-in-6-thais-can-be-a-bit-mental-suffer-mental-illness-t6310.htmlDon’t shrug off extreme mood changes, Bangkok Post, section My life (2 April 2009). http://www.bangkokpost.com/life/family/14429/

 การดูแลผู้ป่วยใน
โรงพยาบาลนี้ให้บริการผู้ป่วยใน 32 เตียงในสภาพแวดล้อมที่ปลอดภัย ซึ่งมุ่งเน้นไปที่นิเวศน์บำบัดโดยใช้วิธีการแบบทีมรักษาที่มีสหสาขาวิชาชีพร่วมกับจิตแพทย์ ที่ทำงานร่วมกับผู้ป่วยทุกรายในหน่วย

 การบริการบำบัดฟื้นฟู / โปรแกรมกลางวัน
โรงพยาบาลมนารมย์ให้การรักษาในโรงพยาบาลบางส่วนสำหรับการจัดการกลุ่มอาการทางพฤติกรรม, การติดตามการใช้ยา และโปรแกรมการฟื้นฟูสมรรถภาพ

 จิตเวชเด็ก-วัยรุ่น และศูนย์บำบัดครอบครัว
โรงพยาบาลตอบสนองความต้องการด้านสุขภาพจิตของเด็กและครอบครัวToo much homework not good for kids Saturday, Paknam Web Thailand Forums (12 July 2008). http://www.bangkokpost.com/120708_News/12Jul2008_news07.php

 บริการผู้สูงอายุและประสาทจิตวิทยา
การประเมินการดูแล และแผนการรักษาสำหรับผู้ป่วยอายุมากกว่า 55 ปี ที่ประสบปัญหาทางอารมณ์, ปัญหาพฤติกรรม หรือการเปลี่ยนแปลงทางปัญญาซึ่งเกี่ยวข้องกับความชรา หรือสุขภาพอื่น ๆ ที่เกี่ยวข้องกับกระบวนการสูงวัย

 โปรแกรมบำบัดการพึ่งพาสารเคมี
โปรแกรมการพึ่งพาสารเคมีมีโครงสร้างสำหรับวัยรุ่นและผู้ใหญ่ที่ต้องการการล้างพิษภายใต้การดูแล หรือโปรแกรมการฟื้นฟูสมรรถภาพ

 คลินิกความผิดปกติที่เกี่ยวกับการนอนหลับ
การวินิจฉัยและการรักษาผู้ป่วยที่มีปัญหาในการนอนหลับ หรือปัญหาทางการแพทย์อื่น ๆ ที่อาจเกิดขึ้นหรือรุนแรงขึ้นระหว่างการนอนหลับSleep Disorder http://www.ingentaconnect.com/content/bsc/cchd/2008/00000034/00000004/art00010

 การศึกษาและบริการด้านสุขภาพจิต
การส่งเสริมการศึกษาปัญหาสุขภาพจิต และการให้สุขภาพจิตศึกษา แก่โรงเรียนและองค์การของรัฐCross-cultural problems in international schools Thursday 16 October 2008, Bangkok Post 16 October 2008 http://www.bangkokpost.com/161008_Mylife/16Oct2008_family01.php

 ศูนย์พัฒนามนารมย์ : เอ็มดีซี
โรงพยาบาลมนารมย์ให้บริการด้านจิตวิทยาต่าง ๆ, การฝึกอบรมแก่สาธารณชนและองค์การตามโครงการพัฒนาบุคลิกภาพ
# ซูเนอ ลินสเตริม
ซูเนอ ลินสเตริม (2 พฤศจิกายน ค.ศ. 1906- 31 ตุลาคม ค.ศ. 1989) เป็นสถาปนิกชาวสวีเดน

ชีวประวัติ
ซูเนอ อาด็อล์ฟ ลินสเตริมเกิดที่มัลเมอ ประเทศสวีเดน เป็นลูกชายของ Gustaf Lindström กับ Astrid Dahlén เขาศึกษาที่ราชสถาบันเทคโนโลยีในช่วง ค.ศ. 1926 ถึง 1931 จากนั้นจึงฝึกอาชีพที่เบาเฮาส์ในDessau ลินสเตริมเคยเป็นศาสตรจารย์ที่มหาวิทยาลัยเทคโนโลยีคาลเมอรส์ที่กอเทนเบิร์กใน ค.ศ. 1959 ถึง 1969

ดขาแต่งงานกับ Malene Bjørn (1914- 2016) สถาปนิกชาวเดนมาร์กที่เขาร่วมออกแบบหอคอยคูเวตในคูเวตซิตีArchnet.org
# เรือประจัญบานชั้นคิงจอร์จที่ 5 (ค.ศ. 1939)
เรือประจัญบานชั้นคิงจอร์จที่ 5  เป็นชั้นเรือประจัญบานที่สร้างขึ้นของกองทัพเรือสหราชอาณาจักร ซึ่งประกอบด้วยเรือ 5 ลำคือ คิงจอร์จที่ 5, ปรินส์ออฟเวลส์, ดยุกออฟยอร์ก, แอนสัน และฮาว
# วัดป่าเขาน้อย
วัดป่าเขาน้อย อาจหมายถึง
 วัดป่าเขาน้อย จังหวัดกาญจนบุรี
 วัดป่าเขาน้อย จังหวัดฉะเชิงเทรา
 วัดป่าเขาน้อย จังหวัดชัยภูมิ
 วัดป่าเขาน้อย จังหวัดบุรีรัมย์
 วัดป่าเขาน้อย จังหวัดพิจิตร
 วัดป่าเขาน้อย จังหวัดเพชรบูรณ์
 วัดป่าเขาน้อย จังหวัดสุโขทัย
# สโมสรฟุตบอลสมุทรสาคร ซิตี้
สโมสรฟุตบอลสมุทรสาคร ซิตี้ เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดสมุทรสาคร ปัจจุบันเล่นในไทยลีก 3 โซนภาคตะวันตก

 ผลงานของสโมสรในแต่ละฤดูกาล 
 ฤดูกาล  ลีกเอฟเอคัพลีกคัพลีก 3 คัพ ผู้ยิงประตูสูงสุด ระดับ แข่ง ชนะ เสมอ แพ้ ได้ เสีย คะแนน อันดับ ชื่อ จำนวนประตู 2565 ไทยแลนด์อเมเจอร์ลีกโซนกรุงเทพและปริมณฑล 6 4 2 0 32 3 14 ชนะเลิศ ไม่ได้เข้าร่วม ไม่สามารถเข้าร่วม –  เรวัต มีเรียน 14 ไทยแลนด์อเมเจอร์ลีกรอบชิงแชมป์ประเทศไทยโซนตอนล่าง 2 0 0 2 1 3 0 อันดับที่ 3 2565–66 ไทยลีก 3โซนกรุงเทพและปริมณฑล 26 17 2 7 48 35 53 อันดับที่ 3 รอบ 64 ทีมสุดท้าย รอบคัดเลือกรอบแรก –  บีรัม ดียุฟ 19 2566–67 ไทยลีก 3โซนกรุงเทพและปริมณฑล 26 17 5 4 65 21 56 อันดับที่ 3 รอบรองชนะเลิศ รอบ 32 ทีมสุดท้าย รอบ 16 ทีมสุดท้าย  แวลิงตง สมิธ 132567–68ไทยลีก 3โซนภาคตะวันตก221633491951อันดับที่ 1รอบ 16 ทีมสุดท้ายรอบ 32 ทีมสุดท้ายรอบรองชนะเลิศ ฟีลีเป วาสกงเซลุส15ไทยลีก 3รอบแชมเปี้ยนส์ลีก กลุ่มซี6204696อันดับที่ 3

แชมป์รองแชมป์อันดับที่สามเลื่อนชั้นตกชั้น

 ผู้เล่น 
 ผู้เล่นชุดปัจจุบัน 
ข้อมูลนักฟุตบอลของสโมสรฟุตบอลสมุทรสาคร ซิตี้ สืบค้นเมื่อ 28 มีนาคม 2568

 

 ผู้ฝึกสอน 
ชื่อระยะเวลาความสำเร็จ สุพจน์ งดงามเมษายน – มิถุนายน 2565ชนะเลิศ ไทยแลนด์ อเมเจอร์ลีก ฤดูกาล 2565 โซนกรุงเทพและปริมณฑลชนะเลิศ ไทยแลนด์ อเมเจอร์ลีก ฤดูกาล 2565 โซนปริมณฑล ศรายุทธ ชัยคำดี26 มิถุนายน – 1 ธันวาคม 2565 ยศกร ศิลาเกษ21 ธันวาคม 2565 – มีนาคม 2566 อเดบาโย กาเดโบ16 มิถุนายน – 12 สิงหาคม 2566 สมชาย ชวยบุญชุม (รักษาการ)12 สิงหาคม – กันยายน 2566 รุ่งโรจน์ ทองถิ่นภูกันยายน – 30 ตุลาคม 2566  ศรายุทธ ชัยคำดี30 ตุลาคม – 4 ธันวาคม 2566  ใหญ่ นิลวงษ์5 ธันวาคม 2566 – 25 พฤศจิกายน 2567ช้าง เอฟเอคัพ 2566–67 รอบรองชนะเลิศ  หาญณรงค์ ชุณหะคุณากร27 พฤศจิกายน 2567 – 3 พฤษภาคม 2568ชนะเลิศ ไทยลีก 3 ฤดูกาล 2567–68 – โซนภาคตะวันตกบีจีซี เมืองไทยประกันภัย คัพ 2567–68 รอบรองชนะเลิศ ณรงค์ธนพร เฉยไธสงโชดก4 พฤษภาคม 2568 – 5 มิถุนายน 2568 กฤษกร กระสายเงิน5 มิถุนายน 2568 – 

 เกียรติประวัติ 
 ไทยลีก 3
 ชนะเลิศ โซนภาคตะวันตก: 2567–68 
 ไทยแลนด์ อเมเจอร์ลีก
 ชนะเลิศ โซนกรุงเทพและปริมณฑล : 2565
 ชนะเลิศ โซนปริมณฑล : 2565
# โรงแรมอนันตรา สยาม กรุงเทพฯ
โรงแรมอนันตรา สยาม กรุงเทพฯ  เป็นโรงแรมแห่งหนึ่งในกรุงเทพมหานคร ตั้งอยู่ริมถนนราชดำริ ใกล้กับแยกราชประสงค์ ในพื้นที่แขวงลุมพินี เขตปทุมวัน กรุงเทพมหานคร บริหารงานโดย ไมเนอร์ อินเตอร์เนชั่นแนล

ประวัติ
โรงแรมอนันตรา สยาม กรุงเทพฯ เปิดให้บริการครั้งแรกเมื่อปี พ.ศ. 2521 ในนามโรงแรมบางกอกเพนนินซูล่า โดยระยะแรกก่อตั้งมีธนาคารกสิกรไทย, สำนักงานทรัพย์สินส่วนพระมหากษัตริย์ และฮ่องกงและเซี่ยงไฮ้แบงกิ้งคอร์ปอเรชั่น เป็นผู้ถือหุ้นใหญ่ประวัติและลักษณะการประกอบธุรกิจ บริษัท โรงแรมราชดำริ จำกัด (มหาชน) - สำนักงานคณะกรรมการกำกับหลักทรัพย์และตลาดหลักทรัพย์ ต่อมาได้เปลี่ยนชื่อเป็นโรงแรมรีเจนท์ กรุงเทพ ในปี พ.ศ. 2525

ในปี พ.ศ. 2544 ไมเนอร์ อินเตอร์เนชั่นแนล ได้เข้ามาถือหุ้นเต็ม 100% ในโรงแรมดังกล่าว และเปลี่ยนชื่อเป็นโรงแรมโฟร์ซีซันส์ กรุงเทพฯ ราชดำริ ในปี พ.ศ. 2546 ต่อมาในปี พ.ศ. 2558 ได้เปลี่ยนเป็นชื่อปัจจุบัน โดยถือเป็นโรงแรมระดับเรือธงของแบรนด์อนันตราในประเทศไทย
# วัดเจริญพรต
วัดเจริญพรต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลมาบกราด อำเภอพระทองคำ จังหวัดนครราชสีมา

วัดเจริญพรต เดิมชื่อ วัดเจริญผล วัดเพ่อเว่อ หรือ วัดเจ้อเว่อ แต่ก่อนเป็นป่าดง อุดมไปด้วยสัตว์ป่า บริเวณนั้นมีหนองน้ำ ช้างป่าจะลงมาอาบน้ำอยู่เสมอ เลยเรียกว่า "บ้านเพ่อเว่อ" 

ได้ก่อสร้างขึ้นเมื่อ พ.ศ. 2450 และได้ขึ้นทะเบียนก่อสร้างเมื่อปีมะเมีย เดีอน 4 ขึ้น 10 ค่ำ ตรงกับวันพฤหัสบดีที่ 26 กุมภาพันธ์ พ.ศ. 2474 ที่ดินที่สร้างวัดได้รับบริจากจากของสองครอบครัว คือ เที่ยหลงเซิ่ง แม่ผ่อง แซได้ว และพ่อเทียน แม่ทอง ชนะภัย มีเนื้อที่เดิมทั้งหมด 19 ไร่ 3 งาน 94 ตารางวา ต่อมา พ.ศ. 2490 ได้เปลี่ยนชื่อเป็น "วัดเจริญพรต" ได้รับพระราชทานวิสุงคามสีมาเมื่อวันที่ 30 ธันวาคม พ.ศ. 2529

อาคารเสนาสนะที่สำคัญ ได้แก่ อุโบสถไม้ ขนาดกว้าง 5 เมตร ยาว 14 เมตร ใต้ถุนโล่ง สร้างเสร็จเมื่อ พ.ศ. 2496 สร้างด้วยไม้เนื้อแข็งทั้งหลัง เสาทุกต้นเป็นไม้มะค่า หลังคามุงกระเบื้อง ได้ผูกพัทธสีมาเมื่อ พ.ศ. 2498
# เรือบรรทุกเครื่องบินคุ้มกันชั้นไทโย
เรือบรรทุกเครื่องบินคุ้มกันชั้นไทโย  เป็นชั้นของเรือบรรทุกเครื่องบินคุ้มกันของกองทัพเรือจักรวรรดิญี่ปุ่น ตั้งชื่อตามเรือบรรทุกเครื่องบินไทโย ที่เข้าประจำการตั้งแต่ช่วง ค.ศ. 1941 ก่อนสงครามแปซิฟิก

เรือบรรทุกเครื่องบินคุ้มกันชั้นไทโย ประกอบด้วยเรือสามลำคือ เรือบรรทุกเครื่องบินไทโย, เรือบรรทุกเครื่องบินอุนโย และ เรือบรรทุกเครื่องบินชูโย

 เรือ 
+ Construction data ชื่อ คันจิ ชื่อเริ่มต้นPolmar & Genda, p. 262 วางกระดูกงู ปล่อยลงน้ำ ประจำการ (สำหรับ บรรทุก) สถานะ ชูโย นิตตะ มารุ 9 พฤษภาคม 1938 20 พฤษภาคม 1939 25 พฤศจิกายน 1942 อัปปางโดย 4 ธันวาคม 1943 อุนโย ยาวาตะ มารุ 14 ธันวาคม 1938 31 ตุลาคม 1939 31 พฤษภาคม 1942 อัปปางโดย 17 กันยายน 1944 ไทโย คาสึงะ มารุ 6 มกราคม 1940 19 กันยายน 1940 2 กันยายน 1941 อัปปางโดย 18 สิงหาคม 1944
# วัดท่าสุทธาวาส (จังหวัดพระนครศรีอยุธยา)
วัดท่าสุทธาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองบางบาล ในตำบลไทรน้อย อำเภอบางบาล จังหวัดพระนครศรีอยุธยา 

วัดท่าสุทธาวาสเดิมเรียกว่า วัดผีมด สร้างสมัยปลายกรุงศรีอยุธยาราว พ.ศ. 2315 ได้รับพระราชทานวิสุงคามสีมาประมาณ พ.ศ. 2320

อาคารเสนาสนะภายในวัด ได้แก่ อุโบสถ ศาลา หอพระไตรปิฎก และกุฏิ ปูชนียวัตถุที่สำคัญคือประธานในอุโบสถ หลวงพ่อเศียรและหลวงพ่อเฒ่า มีคำขวัญของวัดคือ "หลวงพ่อเศียรคุ้มเกล้า หลวงพ่อเฒ่าคุ้มภัย"

วัดท่าสุทธาวาสตั้งอยู่ในพื้นที่ถูกน้ำท่วมทุกปี ทำให้ได้รับความเดือดร้อน ทรัพย์สินของมีค่าศิลปะโบราณสมบัติเก่าแก่ของวัดต้องคอยขนย้ายหนีทุกปี ทางวัดได้ของบช่วยเหลือไปยังสำนักพุทธศาสนามอบเงินช่วยเหลือมาให้ 2.2 ล้านบาท ในการซ่อมแซมบูรณะวัด มีการว่าจ้างช่างจากจังหวัดสกลนคร มาดำเนินการดีดศาลาหอพระไตรปิฎกคอนกรีตหนักกว่า 30 ตัน กุฏิสงฆ์จำนวน 11 หลังรวมเป็นเสาทั้งหมดจำนวน 400 กว่าต้น ดีดให้สูงของเดิมสูง 3 เมตร ดีดขึ้นอีก 1.2 เมตร รวมความสูง 4.20 เมตร
# เรือบรรทุกอากาศยานชั้นอิลลัสเทรียส
เรือบรรทุกอากาศยานชั้นอิลลัสเทรียส  เป็นชั้นของเรือบรรทุกเครื่องบินของกองทัพเรือสหราชอาณาจักร ประกอบด้วยเรือสี่ลำคือ อิลลัสเทรียส, ฟอร์มิเนเบิล, วิกตอเรียส และ อินโดมิเทเบิล
# เทวีทัปตี
พระแม่ทัปตี  เป็นเทพธิดาในศาสนาฮินดู พระนางคือเทพธิดาแห่งน้ำที่รักษาแม่น้ำตาปตีและเป็นเทพธิดาแห่งดวงอาทิตย์ซึ่งพระนางนำความร้อนมาสู่โลก ตามเทพปกรณัมฮินดู พระนางเป็นบุตรีของพระอาทิตย์และพระนางศรัณยา
# สถานเอกอัครราชทูตไทย ณ กรุงวอชิงตัน
สถานเอกอัครราชทูตไทย ณ กรุงวอชิงตัน  เป็นคณะผู้แทนทางทูตของราชอาณาจักรไทยในสหรัฐอเมริกา สถานทูตนี้ตั้งอยู่ที่เลขที่ 1024 ถนนวิสคอนซิน เขตนอร์ทเวสต์ ในย่านจอร์จทาวน์ของวอชิงตัน ดี.ซี.  เอกอัครราชทูตคนปัจจุบันคือ สุริยา จินดาวงศ์

ดูเพิ่ม
ความสัมพันธ์ไทย–สหรัฐ
สถานเอกอัครราชทูตสหรัฐประจำประเทศไทย
# รีวอลเวอร์
รีวอลเวอร์  (อังกฤษ: Revolver) เป็นผลงานสตูดิโออัลบั้มชุดที่ 7 ของวงเดอะบีเทิลส์ ออกวางจำหน่ายเมื่อวันที่ 5 สิงหาคม ค.ศ. 1966 โดยได้เปลี่ยนแนวเพลงจากโฟล์กร็อก, ป็อปร็อก, และโซลของ Rubber Soul อัลบั้มก่อนหน้ามาเป็นแนวดนตรีแบบไซเคเดลิกร็อก

อัลบั้มชุดนี้ทำการบันทึกเสียงหลังจากทางวงได้หยุดพักทัวร์คอนเสิร์ตชั่วคราว "สามเดือน" ในปี 1966 ได้กลายเป็นจุดเริ่มต้นของวงในการทดลองใช้ยา LSD แล้วได้นำมาเป็นแรงบันดาลใจในการเขียนเพลง โดยมีอิทธิพลแนวดนตรีของอินเดียเข้ามาอีกด้วย อัลบั้มชุดนี้ถูกยกให้เป็นหนึ่งในอัลบั้มที่ก้าวหน้าที่สุดในประวัติศาสตร์ดนตรีสมัยใหม่ มีการพัฒนาคิดค้นและใช้เทคโนโลยีใหม่ๆ ในการบันทึกเสียง มีการพัฒนาเนื้อร้องและความหมายของเพลงในอัลบั้มชุดนี้ เนื้อหาของเพลงพูดถึงความเหงา ความตาย บ้างก็มีเนื้อหาเกี่ยวกับแนวปรัชญาและแฝงธรรมะ

อัลบั้มติดชาร์ตอันดับหนึ่งทั้งใน ชาร์ตอัลบั้มแห่งสหราชอาณาจักร ของสหราชอาณาจักร เป็นเวลานานเจ็ดสัปดาห์ และบนบิลบอร์ด 200 ของสหรัฐอเมริกา นานหกสัปดาห์ อีกทั้งยังถูกจัดอันดับในหัวข้อ 500 อัลบั้มที่ยอดเยี่ยมที่สุดตลอดกาลเป็นอันดับที่ 11 จากการจัดอันดับของนิตยสารโรลลิงสโตนในปี 2003
# วัดบ้านหาญ
วัดบ้านหาญ  สร้างขึ้นเมื่อ พ.ศ. 2422 ตั้งอยู่ที่ตำบลด่านขุนทด อำเภอด่านขุนทด จังหวัดนครราชสีมา และเป็นที่ตั้งสำนักปฏิบัติธรรมประจำจังหวัดนครราชสีมา แห่งที่ 33

 ประวัติ 
เมื่อ พ.ศ. 2422 วัดบ้านหาญ สร้างขึ้นเป็นวัดราษฎร์ สังกัดคณะสงฆ์มหานิกาย เป็นวัดประจำอำเภอด่านขุนทด พื้นที่เดิมตั้งอยู่ หมู่ที่ 8 ตำบลด่านขุนทด ต่อมาพระครูศิลปาคม (ทอง ธมฺมธโร) อดีตเจ้าอาวาส เห็นว่าที่ตั้งเดิมไม่เหมาะสม จึงย้ายมาสร้างวัดใหม่ในที่ตั้งปัจจุบัน

เมื่อวันที่ 2 มีนาคม พ.ศ. 2527 จึงได้รับพระราชทานวิสุงคามสีมา

 การเปลี่ยนแปลงชื่อวัด 
แรกเริ่มก่อสร้าง เมื่อ พ.ศ. 2422 ตรงกับปีขาล ใช้ชื่อวัดว่า วัดป่าเรไรทอง ต่อมาเปลี่ยนชื่อครั้งที่ 1 เป็น วัดใหญ่บ้านหาญ ภายหลังก็เปลี่ยนชื่อเป็น วัดบ้านหาญ จนถึงปัจจุบัน

 ลำดับเจ้าอาวาส 
 ลำดับที่ เจ้าอาวาส ปี 1  พระครูศิลปาคม (ทอง)      พ.ศ. 2422-2452 2  พระป้อม                 พ.ศ. 2453-2457 3  พระรอด ทองขุนทด        พ.ศ. 2458-2463 4  พระรอด เวียนขุนทด       พ.ศ. 2464-2468 5  พระเพชร เหิมขุนทด       พ.ศ. 2469-2471 6  พระมา                 พ.ศ. 2472-2479 7  พระปุ๊ก                 พ.ศ. 2480-2484 8  พระขาว                 พ.ศ. 2485-2499 9  พระครูธรรมจริยานุวัตร       พ.ศ. 2499-2501 10  พระทอง                พ.ศ. 2501-2503   11  พระอยู่                 พ.ศ. 2503-2505 12  พระอธิการพุฒ            พ.ศ. 2505-2507  13  พระล้วน ล้อมขุนทด         พ.ศ. 2507-2510 14  พระครูสุขุมธรรมวิจารย์        พ.ศ. 2512 15  พระครูศรีปริยัติพิธาน (สมาน ฐานุตฺตโร)   เจ้าอาวาสรูปปัจจุบัน

 อาคารเสนาสนะ 
 อุโบสถ
 ศาลาการเปรียญ
 ศาลาหอฉัน
 ศาลาปฏิบัติธรรม
 กุฏิสงฆ์
 หอกลอง-ระฆัง
 ศาลาบำเพ็ญกุศล
 ฌาปนสถาน
# พหุจรามาตา
พหุจรามาตา  เป็นเทวีในศาสนาฮินดู เทวีแห่งความบริสุทธิ์และการมีลูกมีหลาน บูชามากในแถบรัฐคุชราตและรัฐราชสถาน พระนางมีที่มาจากคติจรัน นอกจากนี้ยังถือว่าพระพหุจรามาตาเป็นเทวีแห่งชุมชนหิชราหรือกะเทยในอนุทวีปอินเดีย เทวาลัยหลักของพระนางอยู่ที่เพจราจี รัฐคุชราต

 เทวตำนาน 
เธอถือกำเนิดในวรรณะสูง ‘วรรณจรัญ’ ที่ประชากรส่วนใหญ่อยู่ในรัฐราชสถานและคุชราต ตะวันตกของอินเดีย กล่าวกันว่า ครั้งหนึ่งโจรร้ายพยายามข่มขืนเธอ เพื่อไม่ให้ ‘ความเป็นหญิง’ ของเธอถูกล่วงละเมิดทางเพศ เธอจึงคว้าดาบมาเฉือนเต้านมตัวเอง (แทนที่จะต่อสู้กับโจร) บางตำนานกล่าวว่าเธอจับได้ว่าสามีแอบเข้าไปในป่าเพื่อไปมีเพศสัมพันธ์แบบรักเพศเดียวกัน ด้วยความโกรธแค้นเสียใจเธอจึงสาปสามีจนอวัยวะเพศชายร่วงตกลงมา!!  จากนั้นเธอก็ได้บังคับสามีแต่งหญิงไปตลอดกาล 

อีกตำนานมีอยู่ว่า มีเจ้าชายผู้หนึ่ง เกิดมาจากการที่กษัตริย์ผู้พ่อบวงสรวงขอพรจากพหุชราให้ได้บุตร แต่เมื่อได้บุตรสมใจ เจ้าชายผู้นั้นที่เกิดมาเป็นเสื่อมสมรรถภาพทางเพศ เมื่อเจ้าชายโตเป็นหนุ่มพหุชราก็ได้มาเข้าฝันและสั่งให้สักการะบูชาเธอและมีอัตลักษณ์แบบผู้หญิงเพื่อเป็นการรักษา ไม่เช่นนั้นจะสาปให้เสื่อมสมรรถภาพทางเพศไปอีก 7 ชาติ บ้างก็ว่าเธอสั่งให้เขาตัดจู๋ออกและแต่งหญิงเพื่อให้พ้นจากสภาพ ‘ความเป็นชาย’ อันจำกัดจำเขี่ย

พหุชราได้รับการยอมรับว่าเป็นเทวีประจำ ‘หิชรา’ (hijra) ผู้ซึ่งไม่ใช่ทั้งผู้หญิงและผู้ชาย แต่เป็นอีกเพศสภาพหนึ่ง ที่มีประชากรจำนวนมากในเขตวัฒนธรรมอินเดียเหนือ
# เจ้าแม่หยางกวง
เจ้าแม่หยางกวง  หรือ เจ้าแม่สายตา เป็นเทพธิดาในศาสนาชาวบ้านจีนและลัทธิเต๋า โดยพระนางคือหนึ่งในเทพธิดาผู้อุปถัมป์และดูแลการตั้งครรภ์ การคลอดบุตรของสตรีและความเป็นมารดร พระนางได้รับการนิยมบูชาร่วมกันกับเจ้าแม่ส่งบุตร เจ้าแม่ฝีดาษ (天花娘娘) และเจ้าแม่เร่งกำเนิดในฐานะเทพธิดาผู้ช่วยของเจ้าแม่เขาไท่เทพนารีผู้รักษาเขาไท่https://www.newton.com.tw/wiki/%E7%9C%BC%E5%85%89%E5%A8%98%E5%A8%98http://www.oknation.net/mblog/entry.php?id=976760http://www.ichacha.net/zaoju/%E5%A4%A9%E8%8A%B1%E5%A8%98%E5%A8%98.html เทวรูปของพระนางที่มีชื่อเสียงได้รับการยกย่องว่างดงามเช่นที่ วัดซินหลงกวน (兴隆观) ปักกิ่ง ประเทศจีน

 เทพปกรณัม  
พระนางเป็นเทพีผู้คุ้มครองดวงตาและการมองเห็นของศาสนาชาวบ้านจีนและลัทธิเต๋า พระนางเป็นหนึ่งในเจ้าแม่ของศาสนาชาวบ้านจีนและลัทธิเต๋าที่ได้รับความนิยมบูชาในประเทศจีนเป็นอย่างมากในสมัยราชวงศ์หมิงและราชวงศ์ชิง ซึ่งนับถือว่าอำนาจแห่งคุณงามความดีและคุณูปการแห่งพระนางนั้นสามารถรักษาอาการตาบอดและโรคทางดวงตาอื่น ๆ ได้ โดยในประติมานวิทยาทั้งจิตรกรรมและประติมากรรมของพระนางในลัทธิเต๋าและศาสนาชาวบ้านจีนนั้นมักปรากฏองค์ร่วมกับเทพธิดาบริวารอีกสามองค์ของเจ้าแม่เขาไท่เทพนารีผู้รักษาเขาไท่
# ตงหวังกง
ตงหวังกง  หรือพระเทพบิดรตะวันออก เป็นเทวดาและเซียนของในศาสนาชาวบ้านจีนและลัทธิเต๋า ตามเทพปกรณัมจีนโดยทั่วไปกล่าวว่าพระองค์คือพระสวามีของพระเทพมารดรตะวันตก และทรงเป็นเทพผู้ทรงพลังหยางอันบริสุทธิ์Gujin Tushu Jicheng (King Father of the East)
# วอลเลย์บอลชายชิงแชมป์สโมสรเอเชีย 2022
วอลเลย์บอลชายชิงแชมป์สโมสรเอเชีย 2022  เป็นการแข่งขันครั้งที่ 22 ของวอลเลย์บอลชายชิงแชมป์สโมสรเอเชีย การแข่งขันกำหนดจัดขึ้นที่เตหะราน ประเทศอิหร่าน ระหว่างวันที่ 14 ถึง 20 พฤษภาคม ค.ศ. 2022 โดยทีมที่ชนะเลิศจะได้สิทธิ์เข้าร่วมวอลเลย์บอลชายชิงแชมป์สโมสรโลก 2022

ทีมที่เข้าร่วมการแข่งขัน
ด้านล่างนี่คือทีมที่เข้าร่วมการแข่งขัน
สโมสรสิทธิ์การเข้าร่วม เพย์กอนเตหะราน   รองชนะเลิศอิเรเนียนวอลเลย์บอลซูเปอร์ลีก ฤดูกาล 2021–22 เอ็ม. ชอฮ์ดอบ แยซด์  ชนะเลิศอิเรเนียนวอลเลย์บอลซูเปอร์ลีก ฤดูกาล 2021–22 อัรร็อยยาน  ชนะเลิศกาตาร์วอลเลย์บอลลีก ฤดูกาล 2020–21 ตารัซ   นครราชสีมา คิวมินซี ชนะเลิศวอลเลย์บอลชายไทยแลนด์ลีก ฤดูกาล 2020–21  อัรบีล   เซาท์แก๊ส  ซันโทรี่ซันเบิดส์  ชนะเลิศวี.ลีก ดิวิชัน 1 ฤดูกาล 2020–21

 สนามแข่งขัน 
การแข่งขันจะจัดขึ้นที่สนามกีฬาในร่มแอซอดี ซึ่งตั้งอยู่ในเตหะราน ประเทศอิหร่าน

ทุกแมตช์  เตหะราน, อิหร่านสนามกีฬาในร่มแอซอดีความจุ: 12,000250px

รอบแรก

 ผ่านเข้าสู่รอบก่อนรองชนะเลิศ

กลุ่มเอ

|}

 
 
 
 

|}

กลุ่มบี

|}

 
 
 
 

|}

รอบสุดท้าย
<div style="overflow-x: auto; white-space: nowrap;">

สายการแข่งขัน

{{Round4-with third

|RD1=รอบจัดอันดับ 5–8
|RD2=รอบชิงอันดับที่ 5
|Consol=รอบชิงอันดับที่ 7
|team-width=200

|19 พฤษภาคม – เตหะราน| อัรบีล|1| นครราชสีมา คิวมินซี|3
|19 พฤษภาคม – เตหะราน| อัรร็อยยาน|3''| เซาท์แก๊ส|1

|20 พฤษภาคม – เตหะราน| นครราชสีมา คิวมินซี|1| อัรร็อยยาน|3|20 พฤษภาคม – เตหะราน| อัรบีล|2| เซาท์แก๊ส|3}}

รอบก่อนรองชนะเลิศ 

|}

รอบจัดอันดับ 5–8 

 
 
|}

รอบรองชนะเลิศ 

 
 
|}

รอบชิงอันดับที่ 7

  
|}

รอบชิงอันดับที่ 5

  
|}

รอบชิงอันดับที่ 3

|}

รอบชิงชนะเลิศ

|}</div>

อันดับการแข่งขัน

อันดับทีม เพย์กอนเตหะราน ซันโทรี่ซันเบิดส์ เอ็ม. ชอฮ์ดอบ แยซด์4 ตารัซ5 อัรร็อยยาน6 นครราชสีมา คิวมินซี7 เซาท์แก๊ส8 อัรบีล
 ผ่านการคัดเลือกเข้าแข่งขัน วอลเลย์บอลชายชิงแชมป์สโมสรโลก 2022

วอลเลย์บอลชายชิงแชมป์สโมสรเอเชีย 2022เพย์กอนเตหะรานสมัยที่ 8

รางวัลผู้เล่นทรงคุณค่า  แซอีด แมรูฟ (เพย์กอนเตหะราน)ตัวเซตยอดเยี่ยม  แซอีด แมรูฟ (เพย์กอนเตหะราน)ตัวตบหัวเสายอดเยี่ยม  มาซาฮิโระ ยานางิดะ (ซันโทรี่ซันเบิดส์)
  แอร์วีน แอนกาแป็ต (เพย์กอนเตหะราน)ตัวบล็อกกลางยอดเยี่ยม  โมฮัมมัด มูแซวี (เพย์กอนเตหะราน)
  โนดือร์ฆัน กาดือร์ฆานอฟ (ตารัซ) ตัวตบตรงข้ามยอดเยี่ยม  ดมีตรี มูเซียร์สกี (ซันโทรี่ซันเบิดส์)ตัวรับอิสระยอดเยี่ยม'''
  โมฮัมมัด เรซอ โมออซเซน (เอ็ม. ชอฮ์ดอบ แยซด์)
# บ้านซับยาง
หมู่บ้านซับยาง ปัจจุบันแบ่งการปกครองออกเป็น 3 หมู่บ้าน คือ หมู่บ้านซับยาง หมู่บ้านซับน้ำเย็น และหมู่บ้านซับเจริญ เป็นหมู่บ้านในตำบลห้วยบง อำเภอด่านขุนทด จังหวัดนครราชสีมา

 ประวัติของหมู่บ้าน 
หมู่บ้านซับยาง เดิมคือ หมู่ที่ 17 ตำบลหินดาด อำเภอด่านขุนทด จังหวัดนครราชสีมา

ต่อมาวันที่ 30 สิงหาคม พ.ศ. 2526 ตำบลห้วยบง แยกออกจากตำบลหินดาด อำเภอด่านขุนทด จังหวัดนครราชสีมา บ้านซับยางจึงถูกโอนมาเป็นหมู่ที่ 7 ตำบลห้วยบง

เนื่องจากบ้านซับยาง มีพื้นที่และประชากรมาก จึงมีการแยกพื้นที่บางส่วนออกเป็น บ้านซับน้ำเย็น หมู่ที่ 21 และ บ้านซับเจริญ หมู่ที่ 25 ดังเช่นในปัจจุบัน

 ประชากร 
หมู่บ้านซับยาง หมู่บ้านซับน้ำเย็น และหมู่บ้านซับเจริญ มีประชากรรวมทั้งหมด 847 คน แบ่งเป็น ชาย 435 คน หญิง 412 คน 
 หมู่บ้าน ประชากร หลังคาเรือนชายหญิงรวมหมู่ที่ 7 ซับยาง<center> 250<center> 240<center> 490<center> 175หมู่ที่ 21 ซับน้ำเย็น<center> 93<center> 76<center> 169<center> 52หมู่ที่ 25 ซับเจริญ<center> 92<center> 96<center> 188<center> 57<center> รวม<center> 435<center> 412<center> 847<center> 284 อ้างอิง:กรมการปกครอง กระทรวงมหาดไทย
 ข้อมูล ณ สิ้นปี 2564
# เรือบรรทุกเครื่องบินชั้นอุนริว
เรือบรรทุกเครื่องบินชั้นอุนริว  เป็นชั้นของเรือบรรทุกเครื่องบินของกองทัพเรือจักรวรรดิญี่ปุ่น ตั้งชื่อตามเรือบรรทุกเครื่องบินอุนริว ที่เข้าประจำการตั้งแต่ช่วง ค.ศ. 1944 ระหว่างสงครามแปซิฟิก

เรือบรรทุกเครื่องบินชั้นอุนริว ประกอบด้วยเรือสามลำคือ เรือบรรทุกเครื่องบินอุนริว, เรือบรรทุกเครื่องบินอามากิ และ เรือบรรทุกเครื่องบินคัตสึรากิ